b"\n_START_ARTICLE_\nOteros de Boedo\n_START_SECTION_\nGeografia\n_START_PARAGRAPH_\nSituada en un tur\xc3\xb3 o puig proper al riu Boedo, es troba al nord de la prov\xc3\xadncia de Pal\xc3\xa8ncia i est\xc3\xa0 a cavall entre les subcomarques de La Ojeda i La Valdavia, a la comarca de Boedo-Ojeda. La seva situaci\xc3\xb3 per carretera respecte a altres localitats \xc3\xa9s de 4,1 km a l'est de B\xc3\xa1scones de Ojeda, 8,4 al nord de Revilla de Collazos, 8,3 a l'oest de Dehesa de Romanos, 9,4 a l'oest de La Vid de Ojeda i 11 al nord de Collazos de Boedo, capital i nucli del municipi. L'acc\xc3\xa9s al poble es pot realitzar o b\xc3\xa9 mitjan\xc3\xa7ant la carretera auton\xc3\xb2mica P-223 que va de La Puebla de Valdavia a Alar del Rey o b\xc3\xa9 per camins de terra que connecten amb la majoria de localitats properes.\n_START_SECTION_\nEconomia\n_START_PARAGRAPH_\nL'agricultura i la ramaderia s\xc3\xb3n les dues activitats econ\xc3\xb2miques majorit\xc3\xa0ries en qu\xc3\xa8 es basen els habitants en edat laboral del poble. Aquestes activitats representen m\xc3\xa9s del 90% de l'ocupaci\xc3\xb3 activa juntament amb el transport de mercaderies amb vehicles de tranport propis. Algunes altres ocupacions, encara que poques, tamb\xc3\xa9 es realitzen al poble.\n_START_SECTION_\nHist\xc3\xb2ria\n_START_PARAGRAPH_\nDurant l'edat mitjana pertanyia a la Merindad menor de Monts\xc3\xb3, Meryndat de Mon\xc3\xa7on._NEWLINE_A la caigua de l'Antic R\xc3\xa8gim la localidat es constitueix a un municipi constitucional que en el cens de 1842 comptava amb 20 llars i 104 ve\xc3\xafns, per m\xc3\xa9s endavant integrar-se en l'ajuntament municipal de Collazos de Boedo.\n_START_SECTION_\nTurisme\n_START_PARAGRAPH_\nLa localitzaci\xc3\xb3 geogr\xc3\xa0fica d'Oteros de Boedo permet realitzar l'anomenat turisme rural._NEWLINE_Malgrat les petites dimensions del poble podem trobar en ell una casa rural que fa funcions de fonda per a viatgers que vulguin deixar l'atrafegada vida urbana de les ciutats per passar uns dies de relaxaci\xc3\xb3 envoltat d'un ambient totalment tranquil, on es pot gaudir dels preciosos paisatges dels camps de Pal\xc3\xa8ncia._NEWLINE_La vila est\xc3\xa0 en un enclavament privilegiat, ja que est\xc3\xa0 just entre diversos llocs d'inter\xc3\xa8s de la provincia. Al nord, a uns 60 quil\xc3\xb2metres aproximadament, trobem el Parc Natural de Fuentes Carrionas y Fuente Cobre-Monta\xc3\xb1a Palentina i immediatament despr\xc3\xa9s, ja tocant amb Cant\xc3\xa0bria, s'albiren els primers pics que indiquen el comen\xc3\xa7ament dels anomenats Pics d'Europa inclosos en el seu  parc nacional. En aquests mateixos pics, es troba l'estaci\xc3\xb3 d'esqu\xc3\xad de l'Alto Camp\xc3\xb3o. Tamb\xc3\xa9 al nord, a uns 25 km d'Oteros, prop de la localitat de Mave trobem l'espl\xc3\xa8ndid espai natural de Las Tuerces._NEWLINE_Oteros de Boedo est\xc3\xa0 tamb\xc3\xa9 en la regi\xc3\xb3 denominada com el Nord de Pal\xc3\xa8ncia, que inclou les comarques administratives de Monta\xc3\xb1a Palentina i la regi\xc3\xb3 del nord de P\xc3\xa1ramos-Valles. El Nord de Pal\xc3\xa8ncia \xc3\xa9s tamb\xc3\xa9 denominat per molts com el  Bressol del Rom\xc3\xa0nic . A les comarques que envolten Oteros de Boedo podem gaudir de la major concentraci\xc3\xb3 de construccions rom\xc3\xa0niques d'Espanya, les quals han estat reconegudes com a Patrimoni de la Humanitat per la UNESCO._NEWLINE_A aix\xc3\xb2 cal afegir-hi les construccions rom\xc3\xa0niques que podem trobar al centre de la provincia prop del Cam\xc3\xad de Sant Jaume i la gran pres\xc3\xa8ncia de castells medievals per les terres baixes de la prov\xc3\xadncia, m\xc3\xa9s properes a Pal\xc3\xa8ncia capital.\n_START_SECTION_\nFestes\n_START_PARAGRAPH_\nLes festes d'Oteros de Boedo, amb motiu dels dies de la Mare de D\xc3\xa9u i de Sant Roc, s\xc3\xb3n el 14, 15 i 16 d'agost de cada any._NEWLINE_El programa de les festes sol tenir noves innovacions cada any, per\xc3\xb2 hi ha diverses activitats que es repeteixen any rere any com el gran atipament de cansalada i xori\xc3\xa7o que t\xc3\xa9 lloc a les barbacoes de la font, la sessi\xc3\xb3 de discoteca rural fins a altes hores de la matinada a la pla\xc3\xa7a del poble, l'enorme varietat de jocs per a totes les edats que uneixen a tot el poble o la xocolatada final entre d'altres. Durant aquests dies, a m\xc3\xa9s dels previs i posteriors, \xc3\xa9s quan al poble es viu un millor ambient, ja que les festes inciten a sortir al carrer a tots els ve\xc3\xafns que resideixen a l'estiu al poble."